钦定古今图书集成/理学汇编/文学典/第175卷 > 《晋书》 > 《礼志》
## 钦定古今图书集成/理学汇编/文学典/第175卷 > 《晋书》 > 《礼志》

汉魏故事，大丧及大臣之丧，执绋者挽歌。新礼以为
挽歌出于汉武帝役人之劳，歌声哀切，遂以为送终
之礼。虽音曲摧怆，非经典所制，违礼设衔枚之义。方
在号慕，不宜以歌为名。除不挽歌。挚虞以为：挽歌因
倡和而为摧怆之声，衔枚所以全哀，此亦以感众。虽
非经典所载，是历代故事。《诗》称“‘君子作歌，唯以告哀’，
以歌为名，亦无所嫌，宜定新礼如旧。”诏从之